*VEGA og Live Nation præsenterer:*

**Supergruppen Sinsaenum spiller sønderslående mørk dødsmetal**

*Metalmonstret Sinsaenum buldrer i gennem Lille VEGA d. 21. oktober med deres halsbrækkende og hårdtslående dødsmetal.*

Multiinstrumentalist Frédéric Leclercq, bassist i powermetal-bandet Dragonforce løftede i 2016 sløret for sit dødsmetal-projekt Sinsaenum. En kombination af ordene ’sin’ og ’insane’.

En udstrakt hånd til det franske guitarikon Stéphane Buriez fra Loudblast blev efterfulgt af en uventet SMS fra den amerikanske trommeslager Joey Jordison, tidligere Slipknot og nu Vimic. Jordison ville vide, hvem Leclercq havde rekrutteret til at smadre løs på tønderne og pegede ivrigt på egne hæsblæsende egenskaber som løsningen.

Med i besætningen er også hele to vokalister, Sean Zatorsky (tidligere Chimaira) og Attila Csihar fra norske Mayhem samt bassisten Heimoth fra Seth.

Tilsammen spiller sekstetten komplekst og aggressivt dødsmetal med hurtige og præcise riffs. Kombinationen af Atillas dystre vokal og Seans dybe growl gør bandets lyd tung og ond med fuld smæk på trommeskindene og små guitarsolostykker.

Sinsaenums debutalbum *Echoes of the Tortured* udkom i 2016 til ros fra et samlet anmelderkorps.

Seneste udspil fra metalgiganterne er ep’en *Ashes* fra 2017, som Leclercq beskriver således: *”Ashes is showing a more mature version of our music, and also an angrier side. A lot angrier. We wanted the production to be rawer. Nothing is polite here. We just want to the listeners by the throat and spit our hatred into their face. With this EP, we took things further. The black metal vibe is more present in the three new songs, as are the synths; they reinforce the eerie side of our music. Experimenting with keys and machine is not something we are afraid of. Musical darkness can come in many ways.”*

Der er garanteret fuld smæk for skillingen, når Sinsaenum banker Lille VEGA på plads i efteråret.

**Fakta om koncerten:**

Sinsaenum (int.)

Søndag d. 21. oktober kl. 20.00

Lille VEGA, Enghavevej 40, 1674 København V

Billetpris: 180 kr. + gebyr

Billetsalget er startet via vega.dk, livenation.dk og Ticketmaster